Source: http://aksds.sk/index.php?option=com_content&view=article&id=769:najomcovia-pozemkov-maju-povinnos-oznami-sumarne-udaje-o-najomnom-na-okresne-urady-do-3112019&catid=1:latest-news&Itemid=60
Timestamp: 2019-01-21 19:43:49+00:00

Document:
Nájomcovia pozemkov majú povinnosť oznámiť sumárne údaje o nájomnom na okresné úrady do 31.1.2019. Nájomcovia pozemkov majú povinnosť oznámiť sumárne údaje o nájomnom na okresné úrady do 31.1.2019.
Home Zaujímavé odkazy Nájomcovia pozemkov majú povinnosť oznámiť sumárne údaje o nájomnom na okresné úrady do 31.1.2019.
Nájomca je povinný viesť a uchovávať evidenciu o dohodnutom a zaplatenom nájomnom za pozemky podľa katastrálnych území k 31. decembru a údaje a informácie z tejto evidencie poskytnúť okresnému úradu každoročne do 31. januára nasledujúceho roku. Údaje z formulárov budú následne použité na stanovenie obvyklej výšky nájomného pre každé katastrálne územie v SR.
Podľa zákona 504/2003 Z.z. o nájme poľnohospodárskych pozemkov, poľnohospodárskeho podniku a lesných pozemkov, §14 ods. 3: „Nájomca je povinný viesť a uchovávať evidenciu o dohodnutom a zaplatenom nájomnom za pozemky podľa katastrálnych území k 31. decembru a údaje a informácie z tejto evidencie poskytnúť okresnému úradu každoročne do 31. januára nasledujúceho roku.“
Vyhláška MPRV SR č. 172/2018, ktorou sa ustanovujú podrobnosti o spôsobe a rozsahu vedenia a poskytovania evidencií a stanovenia obvyklej výšky nájomného, v §5 ods. 1 „Nájomca poskytuje podľa §14 ods. 3 zákona okresnému úradu sumárne údaje z evidencie nájomného za kalendárny rok v tabuľkovej forme v listinnej podobe alebo elektronickej podobe za každé katastrálne územie na formulári.“
Formulár je zverejnený na stránke MPRV SR: http://www.mpsr.sk/index.php?navID=22&navID2=22&sID=23&id=13758
alebo sťahujte dokument kliknutím na tento odkaz: Sumárne údaje z evidencie nájomného - formulár
Údaje z formulárov budú následne použité na stanovenie obvyklej výšky nájomného pre každé katastrálne územie v SR postupom podľa §5 vyhlášky MPRV SR 172/2018 v spojení s §1 ods.3 zákona 504/2003: „Obvyklou výškou nájomného za užívanie poľnohospodárskej pôdy pri prevádzkovaní podniku (ďalej len „obvyklá výška nájomného“) sa na účely tohto zákona rozumie údaj o výške nájomného za 1 ha poľnohospodárskej pôdy, ktorý každoročne k 30. júnu za predchádzajúci rok zverejňuje príslušný okresný úrad pre každé katastrálne územie z údajov, ktoré zistí z evidencie dohodnutého a zaplateného nájomného podľa § 14 ods. 3 ako priemernú výšku nájomného za užívanie poľnohospodárskej pôdy pri prevádzkovaní podniku.“
Celý článok nájdete na: http://www.mpsr.sk/?navID=1&id=13763

References: §14
 §5
 §14
 §5
 §1
 § 14